Mahsulot taqsimoti bitimi. Mahsulot shartnomasi bitimi – qo‘shma korxonalarni taʼsis etish toʻgʻrisidagi shartnoma turi. Mahsulot taqsimoti shartnomasi xorijiy kompaniya (pudratchi) va davlat korxonasi (davlat tomoni) oʻrtasida tuzilgan tabiiy resurslarni taqsimotiga oid shartnoma boʻlib, pudratchiga tegishli ravishda maʼlum bir hudud doirasida qidiruv ishlarini va foydalanishni amalga oshirish huquqini beradi. Shartnomalar odatda, 20 yildan 50 yilgacha boʻlgan muddatga tuziladi. Dunyoning deyarli barcha mamlakatlaridagi koʻplab kompaniyalar shu turdagi shartnoma asosida faoliyat olib bormoqda. Tarixi. Tarixda shu turdagi ilk shartnomani Boliviya hukumati 1950-yilda qoʻshni mamlakatlardagi pudratchi kompaniyalar bilan tuzgan. Odatda, shartnomalar maʼlum bir davlatning parlamenti yoki rahbari tomonidan tasdiqlanadi.